Liggewigproses - Wikipedia
In Rekenaarwetenskap, verskaf die liggewig proses ("thread in Engels") 'n manier om 'n rekenaarprogram op te deel in een of meer samelopende take (sien ook: vurk). Liggewig prosesse en prosesse verskil van een bedryfstelsel tot die volgende, maar oor die algemeen word 'n liggewig proses in 'n proses bevat en liggewig prosesse wat aan 'n proses behoort deel hulpbronne waar prosesse tipies geen hulpbronne deel nie.
Op 'n enkel verwerker geskied samelopendheid d.m.v. tydsverdeling multipleksering wat soortgelyk is aan die samelopende uitvoering van veelvuldige take (rekenaar samelopendheid): die sentrale verwerker wissel uitvoering opeenvolgend van een liggewig proses tot die volgende. Die kontekswisseling kan vinnig genoeg geskied om 'n illusie van samelopendheid te skep. Op 'n multiverwerker- of multikernsisteem kan samelopendheid van liggewig prosesse geskied d.m.v. multiverwerking sodat onderskeie liggewig prosesse en gewone prosesse gelyktydig op verskillende verwerkers of kerns kan uitvoer.
Baie moderne bedryfstelsels ondersteun beide die tydverdeelde en multiverwerker uitvoer van liggewig prosesse d.m.v. 'n prosesskeduleerder. Die bedryfstelsel kern laat programmeerders toe om liggewig prosesse te bewerk d.m.v. die sisteemroepkoppelvlak.
In die afwesigheid van sulke ondersteuning kan programme steeds liggewig prosesse implementeer d.m.v. tydskakelaa